
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 700 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση «Κωμμός» της κοινότητας Πιτσιδίων Ν. Ηρακλείου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις του άρθρου 13 του Ν. 1078/1980 και του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 Β') κοινής απο- 
φάσεως των Υπουργών Προεδρίας της Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 25.11.1988 έκθεση της «Επιτροπής καθορισμού των 
ορίων του αιγιαλού και παραλίας και θέσεων Αμμοληψίας», που καθό¬ 
ρισε τα όρια αιγιαλού και της παραλίας στην περιοχή «Κωμμού» της 
Κοινότητας Πιτσιδίων και το από Αύγουστο 1987 με κλίμακα 1:500 
τοπογραφικό διάγραμμα του Πολιτικού μηχανικού Μιχάλη Β. Μαρα- 
γκάκη που θεωρήθηκε την 23.12.1987 από τη Διεύθυνση Τεχνικών 
Υπηρεσιών της Νομαρχίας Ηρακλείου και συνοδεύει την έκθεση της 
προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/470/1988 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως», σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγρ. 1 του Ν. 3200/1955 αρμοδιότητος 
των Νομαρχών, αντικειμένων τινών αρμοδιότητος του Υπουργού των 


Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 25.11.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων Αμμοληψίας, 
καθώς και το από Αύγουστο 1987 τοπογραφικό διάγραμμα που τη συ¬ 
νοδεύει, το οποίο συντάχτηκε από το Μιχάλη Β. Μαραγκάκη πολ. μη¬ 
χανικό, με κλίμακα 1:500 και θεωρήθηκε την 23.12.1987 από τη 
Διεύθυνση Τεχνικών Υπηρεσιών της Νομαρχίας Ηρακλείου, επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού στη θέση «Κωμμός» Πιτσιδίων και με κίτρινη γραμμή τα όρια 
της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα που προα- 
ναφέραμε, να δημοσιευθούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Ηράκλειο, 13 Φεβρουάριου 1989 
Η Νομάρχης 

ΧΑΡΑ ΑΘΑΝΑΣΑΚΗ - ΜΙΧΑΗΛΙΔΟΥ 


ΕΚΘΕΣΗ 

Επιτροπής καθορισμού ορίων αιγιαλού παραλίας. 

Στις Μοίρες σήμερα την 25.11.1988 οι υπογεγραμμένοι: 

1. ΓΑΪΤΑΝΗΣΧΑΡΑΛ. ΠΕ1/Α, αναπλ. οικον. Εφόρου Μοιρών. 

2. ΚΑΠΕΤΑΝΑΚΟΣ ΝΙΚΟΛΑΟΣ, αναπλ. Δ/ντού ΔΤΥΝ Ηρα¬ 
κλείου. 

3. Κυριακόπουλος Νικόλαος ανθυπ/ρχος ΑΣ Λιμενάρχης Ρεθύμνου. 

Αποτελέσαμε την επιτροπή καθορισμού των ορίων αιγιαλού και πα¬ 
ραλίας που προβλέπεται από τις διατάξεις του άρθρου 74 Π.Δ. 636/ 
77, όπως διαμορφώθηκε με την υπ’ αριθ. 0208/181/26.4.1982 
κοινή υπουργική απόφαση των υπουργών Προεδρίας και Οικονομικών 
και που συγκροτήθηκε με την 2713/23.2.1988 Απόφαση και Νομάρ¬ 
χου Ηρακλείου και συμπληρώθηκε με την 19318/24.11.1988 από¬ 
φαση του Νομάρχου Ηρακλείου συγκεντρωθήκαμε στο κατάστημα της 
Οικον. Εφορίας Μοιρών και αφού λάβαμε υπόψη μας. 

α) Την από 3.9.1987 αίτηση του ιδιώτου Αλεξάκη Ιωάννη με την 
οποία ζητά τον καθορισμό της οριογραμμής του Αιγιαλού και της Πα¬ 
ραλίας στην περιοχή Κωμμού Κοινότητας Πιστιδίων και έμπροσθεν της 
ιδιοκτησίας. 

β) Το από Αυγούστου 1987 τοπογραφικό και υψομετρικό διάγραμμα 
με κλίμακα 1:500 του Διπλ/χου Πολ/κού Μηχανικού Μιχαήλ Β. Μα¬ 
ραγκάκη που ελέχθηκε από τον Νικόλαο Καπετανάκο Προϊστάμενο 
εκτελέσεως έργων ΔΤΥΝ Ηρακλείου και θεωρήθηκε από το Δ/ντή 'ΓΥΓ'Τ 
Ηρακλείου Μιμίδη Ιωάννη. 

γ) Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την περί Αιγιαλού και Παραλίας Δικαστηριακή και Διοικητική 
Νομολογία. 

δ) Την επί επιτόπιας μεταβάσεως σχηματισθείσα αντίληψη περί του 
πλάτους της Βρεχομένης ζώνης της ξήράς και λοιπά στοιχεία όπως όλη 

η προς καθορισμό έκταση είναι ομαλή και αμμώδης, αποφασίζουμε: 

Καθορίζουμε επί του άνω τοπογραφικού διαγράμματος. 

Α) Την οριογραμμή αιγιαλού δια συνεχούς ερυθράς πολυγωνικής 
γραμμής από 1 μέχρι 12 της οποίας οι κορυφαί εξασφαλίζονται από 
σταθερά σημεία. 

Β) Την οριογραμμή παραλίας δια συνεχούς κίτρινης πολυγωνικής 
γραμμής από 1 μέχρι 12 της οποίας οι κορυφές εξασφαλίζονται από 
σταθερά σημεία. 


Γ) Καθορίζεται ζώνη παραλίας Δέκα (10) μέτρων επειδή δεν εξυπη 
ρετούνται οι σκοποί της παρ. 1 αρ. 7 Α.Ν. 2344/40. 

Δ) Δεν εξαιρούνται υπάρχοντα κτίσματα. 


Η Επιτροπή 


Ο Πρόεδρος 

ΧΑΡΑΛ. Γ. ΓΑΪΤΑΝΗΣ 


Τα μέλη 

ΝΙΚ. Π. ΚΑΠΕΤΑΝΑΚΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Ρόδου στην περιοχή «Ια- 

λυσσού» (Ν. Δωδεκαννήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του 880/1979 «Περί καθορισμού ανωτάτου ορίου 
συντελεστού δομήσεως κ.λπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π.Δ/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 Π.Δ/γμα 
(ΦΕΚ 163/Α). 

4. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΚ 57/Α) και ειδικότερα 
τα άρθρα 2,3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ Υ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

7. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

8. Την υπ’ αριθ. 12185/1987 πράξη συναίνεσης της Μαρίας Αφε¬ 
ντούλη και Παναγιώτη Παρασκευά αποκλειστικών κυρίων του παρα¬ 
κάτω περιγραφομένου ακινήτου. 

9. Την υπ’ αριθ. 314/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 58703/9105/15.9.88 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
για προέγκριση της σχετικής τεχνικής μελέτης. 

11. Την κατόπιν αυτοψίας του αρχιτέκτονος Γεωργίου Χατζάκη επι¬ 
βεβαίωση των εμπλεκομένων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου, που βρίσκεται στην περιοχή 
«Ιαλυσσού» (πρώην Τριάντα) και επί της λεωφόρου Ιαλυσσού 25 στη 


Ρόδο, με πρόταση του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνόμενου) που βρίσκεται στην περιοχή «Ιαλυσσού» (πρώην Τριάντα) 
του ρυμοτομικού σχεδίου Ρόδου επί της λεωφόρου Ιαλυσσού 25 και έχει 
χαρακτηρισθεί ως διατηρητέο με την υπ’ αριθ. 893/21304/4.5.1982 
«Χαρακτηρισμός ως έργων τέχνης τεσσάρων κτιρίων λεωφόρου Ιαλυσ- 
σού στη Ρόδο» (ΦΕΚ 369/Β/62) απόφαση της Υπουργού Πολιτισμού 
και Επιστημών, του οποίου την αποκλειστική κυριότητα έχουν οι παρα¬ 
πάνω αιτούντες τη μεταφορά του συντελεστή δόμησης, όπως το βαρυνό- 
μενο ακίνητο φαίνεται με στοιχεία Α Β Γ Δ Θ Α σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την υπ’ αριθ. 82923/1988 πράξη του και που συνοπτικά του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνόμενου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 722,12 τ.μ. 

β. Συντελεστής δόμησης: της περιοχής βάσει του οποίου πραγματο¬ 
ποιείται η μεταφορά 1 (ένα) 

γ. Ποσοστό κάλυψης: 70% 

δ. Επιτρεπόμενη δόμηση: 722,12x1=722,12 τ.μ. 

ε. Υπάρχουσα δόμηση ισογείου και ορόφων 164,45 + 127,23 = 
291,68 τ.μ. 

στ. Μεταφερόμενες δομήσιμες επιφάνειες 722,12 - 291,68 = 
430,44 τ.μ. εκ των οποίων 24,05 μ2 από ισόγειο και 406,39 μ2 από 
ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των παραπάνω ιδιοκτητών Παναγιώτη Παρασκευά και Μαρίας 
Αφεντούλη για εμβαδόν 430,44 τ.μ. (24,05 από ισόγειο και 406,39 
από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

